BIG BREAKING : ಕೊನೆಗೂ ಸಾರಿಗೆ ನೌಕರರೊಂದಿಗಿನ ಸಚಿವರ ಸಂಧಾನ ಸಕ್ಸಸ್ : ಮುಷ್ಕರ ವಾಪಾಸ್ ಬೆಂಗಳೂರು : ಕಳೆದ ಎರಡು ದಿನಗಳಿಂದ ಪ್ರತಿಭಟನೆ ನಡೆಸುತ್ತಿದ್ದಂತ ಸಾರಿಗೆ ನೌಕರರು ಸಾರಿಗೆ ಸಚಿವ ಲಕ್ಷ್ಮಣ್ ಸವದಿಯೊಂದಿಗಿನ ಅಂತಿಮ ಸಭೆಯಲ್ಲಿ ಮಣಿದಿದ್ದಾರೆ. ಸಚಿವರೊಂದಿಗಿನ ಸಂಧಾನ ಸಭೆ ಸಕ್ಸಸ್ ಆಗಿದ್ದು, ಸಾರಿಗೆ ನೌಕರರು ಮುಷ್ಕರವನ್ನು ವಾಪಾಸ್ ಪಡೆದಿರುವುದಾಗಿ ಪ್ರತಿಭಟನೆ ನೇತೃತ್ವ ವಹಿಸಿದ್ದಂತ ಕೋಡಿಹಳ್ಳಿ ಚಂದ್ರಶೇಖರ್ ತಿಳಿಸಿದ್ದಾರೆ. ಈ ಕುರಿತಂತೆ ಮಾಹಿತಿ ನೀಡಿರುವ ಅವರು, ಸಾರಿಗೆ ಸಚಿವರೊಂದಿಗೆ ನೌಕರರು ಇಟ್ಟಿದ್ದಂತ ಬೇಡಿಕೆಗಳನ್ನು ಕೆಲ ಬೇಡಿಕೆಗಳನ್ನು ಈಡೇರಿಸೋದಕ್ಕೆ ಸರ್ಕಾರ ಒಪ್ಪಿದೆ. ಇದರಿಂದಾಗಿ ಸಾರಿಗೆ ನೌಕರರ ಮುಷ್ಕರವನ್ನು ವಾಪಾಸ್ ಪಡೆಯುತ್ತಿರುವುದಾಗಿ ಘೋಷಿಸಿದ್ದಾರೆ. ಹೀಗಾಗಿ ನಾಳೆಯಿಂದ ಸಾರಿಗೆ ಬಸ್ ಗಳ ಪ್ರಯಾಣ ಎಂದಿನಂತೆ ಆರಂಭಗೊಳ್ಳಿದೆ.